Payg‘ambar (s.a.v.)ni qamashga tayyor misrlik vazir, iPhone 7 ning ilk suratlari, Nyu-Yorkka bomba tashlash bilan tahdid qilgan KXDR va kunning boshqa muhim xabarlari

14-martning e’tiborga molik yangiliklari — “Daryo”ning kechki dayjestida.

 Manxetten.
1. Anqaradagi terakt oqibatida o‘zbekistonliklar jarohatlanmagani ma’lum qilindi. Ikki xudkush tomonidan amalga oshirilgan terakt oqibatida 37 kishi halok bo‘lgan, 125 kishi jabrlangan.
2. “Proton-M” raketasi ExoMars missiyasi apparatlari bilan Boyqo‘ng‘irdan start oldi. ExoMars missiyasi doirasida Schiaparelli apparati va Trace Gas Orbiter orbital modulini fazoga olib chiqiladi.
3. Shimoliy Koreya Nyu-Yorkka vodorod bombasi tashlashi mumkinligi bilan tahdid qildi. “Bizning vodorod bombamiz Sovet Ittifoqi yaratgan bombadan ko‘ra kuchliroq”, — deyiladi koreyslar bayonotida.
4. Misr adliya vaziri payg‘ambar (s.a.v.)ni qamashga tayyorligi haqidagi bayonoti tufayli ishdan bo‘shatildi. Ertasi kuni az-Zind bu so‘zlari uchun kechirim so‘radi.
5. iPhone 7 ning ilk fotosuratlari chop etildi. Chop etilgan ayrim suratlar aslida antenna chiziqlari Photoshop dasturi yordamida o‘chirilgan iPhone 6 ga tegishlidir.